**Podaci vezani uz natječaj za prijam u službu u Jedinstveni upravni odjel na neodređeno vrijeme na**

**radno mjesto:**

**Viši stručni suradnik za upravljanje objektima i uređajima komunalne infrastrukture, grobljem, za ažuriranje baze podataka i registara te poslove civilne zaštite – 1 izvršitelj**

Javni natječaj je objavljen u Narodnim novinama br. 97/2023 od 25. kolovoza 2023. godine.

Opis poslova:

1. obavlja poslove u vezi održavanja građevina i uređaja komunalne infrastrukture i opreme, a što uključuje tekuće, izvanredno i investicijsko održavanje (zelene i javne površina, javne rasvjete, komunalne opreme, parkovi i dječjih igrališta, šetnice, spomenici, održavanje zelenila uz prometnice), kontrolira stanje objekata, poduzima mjere za otklanjanje utvrđenih nepravilnosti i oštećenja; vodi police osiguranja, prijavljuje štete na osiguranim objektima, brine o naplati odštetnih zahtjeva za nastale štete, vodi evidenciju šteta, priprema i izrađuje planove i prijedloge programa vezane uz održavanje komunalne infrastrukture te prati i sudjeluje u ostvarenju programa, planova i ugovora te priprema izvješća o njihovom ostvarenju
2. obavlja stručne poslove povezane s organizacijom i nadzorom održavanja i uređenja groblja, kontrolira stanje objekata, poduzima mjere za otklanjanje utvrđenih nepravilnosti i oštećenja, organizira i nadzire održavanje groblja, utvrđuje stanje održavanja, poduzima mjere zaštite bilja, te poduzima druge potrebne mjere za redovno funkcioniranje groblja; vodi police osiguranja, prijavljuje štete na osiguranim objektima, brine o naplati odštetnih zahtjeva za nastale štete, vodi evidenciju šteta i sl., priprema i izrađuje planove i prijedloge programa vezane uz održavanje groblja te prati i sudjeluje u ostvarenju programa, planova i ugovora te priprema izvješća o njihovom ostvarenju
3. organizira i kontrolira čišćenje i pometanje ulica, trgova i javnih površina, zelenih površina, parkova, groblja, dječjih igrališta i sl., te sanaciju divljih deponija
4. vodi i organizira pripremu poslova civilne zaštite i zaštite od požara i vatrogastva
5. obavlja poslove u vezi s bazama komunalnih podataka i geografskog informacijskog sustava, evidencije katastra vodova, registra nekretnina, evidencije komunalne infrastrukture
6. prati propise iz upravnog područja koje prati te predlaže pravovremeno donošenje novih općih ili posebnih akata ili usklađenje istih sa novim propisima, izrađuje prijedloge tih akata, vodi evidenciju kapitalnih i drugih projekata i aktivnosti čiju realizaciju prati, predlaže i prati dinamiku realizacije istih
7. obavlja poslove vezano uz stvaranje ugovornih obveza za odsjek te obavlja poslove vezane uz javnu nabavu na koju se ne primjenjuje Zakon o javnoj nabavi
8. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti
9. izvršava naloge pročelnika i voditelja odsjeka koji se odnose na službu.

**Osnovna bruto plaća: 1.774,47 EUR -a.**

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz oglasa bit će pozvani na pisano testiranje i provjeru rada na računalu putem e-maila navedenog na prijavi na natječaj.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada bit će pozvani na intervju putem e-maila navedenog na prijavi na natječaj.

Područje pisanog testiranja obuhvaća područje lokalne i područne (regionalne) samouprave, područje općeg upravnog postupka, gradnje i prostornog uređenja te područja komunalne infrastrukture, sustava civilne zaštite, zaštite od požara i vatrogastva.

**Pravni i drugi izvori provjere znanja:**

* Zakon o općem upravnom postupku (Narodne novine br. 47/09, 110/21)
* Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18, 112/19)
* Uredba o uredskom poslovanju (Narodne novine br. 75/21)
* Pravilnik o provedbi postupka jednostavne nabave (Službene novine Općine Viškovo br. 4/17)
* Zakon o gradnji (Narodne novine br. 153/13, 20/17, 39/19, 125/19)
* Zakon o prostornom uređenju (Narodne novine br. 153/13, 65/17, 114/18, 39/19, 98/19, 67/23)
* Pravilnik o jednostavnim i drugim građevinama i radovima (Narodne novine br. 112/17, 34/18, 36/19, 98/19, 31/20, 74/22)
* Pravilnik o održavanju građevina (Narodne novine br. 122/814, 98/19)
* Zakon o komunalnom gospodarstvu (Narodne novine br. 68/18, 110/18, 32/20)
* Odluka o komunalnom redu (Službene novine Općine Viškovo br. 14/19, 4/22)
* Odluka o komunalnim djelatnostima (Službene novine Općine Viškovo br. 20/18)
* Zakon o grobljima (Narodne novine br. 19/98, 50/12, 89/17)
* Odluka o groblju (Službene novine Primorsko – goranske županije“ br. 10/11 i 13/11)
* Zakon u sustavu civilne zaštite (Narodne novine br. 82/15, 118/18, 31/20, 20/21, 114/22)
* Zakon o zaštiti od požara (Narodne novine br. 92/10, 114/22)